දඹුල්ල, මාතලේ ප්‍රධාන මාර්ගයේ ලෙනදොර පන්නම්පිටිය ප්‍රදේශයේ දී ඊයේ (25) සවස සිදුවූ අනතුරකින් මෙහෙනින් වහන්සේ නමක් අපවත් වී තිබෙනවා.යතුරුපැදියක ගැටීමෙන් මෙම අනතුර සිදුව ඇති අතර මෙසේ අපවත්වී ඇත්තේ ලෙනදොර, පන්නම්පිටිය ප්‍රදේශයේ  පිහිටි අනුලාරාමයේ වැඩ විසු පැල්වෙහෙර කරුනාපාලි නමැති 84 වන වියේ පසු වූ මෙහෙනින් වහන්සේ නමක් බවයි වාර්තා වන්නේ.ආරාමය අසල තිබූ වෙළඳසැලකට ගොස් නැවත ආරාමයට යමින් සිටියදී පැමිණි යතුරුපැදියක් මෙහෙනින් වහන්සේගේ ගැටී මෙම අනතුර සිදුව තිබෙනවා.අනතුරත් සමඟ යතුරුපැදියේ පැමිණි තරුණයා ද තුවාල ලබා දඹුල්ල රෝහලට ඇතුලත් කර ඇති බවයි අප වාර්තාකරු සදහන් කළේ.එම ස්ථානයේ පසුගිය කාලය තුලදී මෙවැනි ආකාරයේ අනතුරු රැසක් සිදුව ඇති බව සදහන්.